Aston Martin

Aston Martin Lagonda Global Holdings PLC er en britisk produsent av luksusbiler, eid av en investorgruppe ledet av David Richards. Ford Motor Company har en mindre eierandel i selskapet. Selskapet ble opprettet i 1914 av Lionel Martin og Robert Bamford.

 Historie 
 Starten i mellomkrigstiden 
Aston Martin ble grunnlagt i 1914 av amatørracerkjøreren Lionel Martin og Robert Bamford. De to ble kjent året før, da de begge solgte biler av merket Singer. Den første modellen fikk navnet etter bakkeløpet i Aston Clinton samt etter Lionel Martin, mens firmaet fikk navnet Bamford & Martin Limited. De leide lokaler i Abingdon Road i Kensington og produserte sin første bil i mars 1915.

miniatyr|De to første Grand Prix-bilene fra Aston deltar ved Frankrikes Grand Prix den 15. juli 1922. #8 er Clive Gallop og #15 er Louis Zoborowski. Begge måtte bryte løpet, dessverre.
Etter slutten av første verdenskrig ble bedriften revitalisert med penger fra Louis Zborowski. I 1922 laget de to biler for å delta i Frankrikes Grand Prix.

Lionel Martin forlot Aston Martin i 1925, og i det påfølgende år gikk flere rike investorer inn med kapital i selskapet, inkludert Lord Charnwood, William S. Renwick og Augustus Bertelli. Disse tok kontrollen over selskapet og endret firmanavnet til dagens navn, Aston Martin, og flyttet produksjonen til Feltham. 1.5-liters konkurransesportsvogner var nå merkets spesialitet. Etter hvert ble disse bilene også utstyrt med kompressor.

I 1933 overtok skipsreder R. Gordon Sutherland kontrollen og beholdt den til andre verdenskrig var over.

 Storhetstiden etter andre verdenskrig 
Storhetstiden for Aston Martin startet etter at traktorfabrikken David Brown overtok bilmerket i 1947, samtidig med at de overtok Lagonda. Det var David Browns initialer som lå til grunn for at de fleste modeller siden gang har betegnelser som begynner på DB. 

Ut over i 1950-årene var Aston Martin det største engelske navnet i sportsbilracing, nest etter Jaguar. Ved inngangen til 1960-tallet lanserte Aston Martin en Formel 1-bil. Feilen var at den hadde frontmotor, mens alle andre var i ferd med å gå over til midtstilt motor. Aston Martin trakk seg fort ut av Formel 1 på da satsningen ble for kostbar. 
Merket oppnådde en helt særpreget status på 1960-tallet fordi det var dette merket folk forbandt med agent 007, James Bond. Også enkelte medlemmer av The Beatles bidro også til å styrke merkets status.

 Økonomiske vanskeligheter 
1970-tallet ble en anstrengt periode for Aston Martin. De skiftet eiere i 1972, 1975 og 1981, og først i 1987 ble tilstanden mer stabil da Ford gikk inn for å redde det tradisjonsrike og godt profilerte merket. Aston Martin gjorde et comeback i sportsbilracing på 1980-tallet, men man fikk ikke den ønskede oppmerksomheten, og da Jaguar gjorde det samme med mer PR-suksess på slutten av samme tiår, la Aston Martin racing på hylla.

 Ford kjøper Aston Martin 
På tross av Aston Martins berømmelse har selskapet til stadighet hatt økonomiske problemer, og selskapet ble reddet av Ford Motor Company, som kjøpte 75 % av selskapet i 1986. I 1993 kjøpte Ford de resterende 25 % av aksjene av Victor Gauntlett. Ford eide alle aksjene i selskapet frem til mars 2007 og Aston Martin var en del av Ford Premier Automotive Group, hvor også Jaguar, Land Rover og Volvo inngikk.

 Aston Martin satser på racing for tredje gang 
I desember 2003 annonserte Aston Martin at de fra og med 2005 nok en gang ville satse på racing. En ny divisjon ble etablert, kalt Aston Martin Racing. Denne divisjonen vil sammen med samarbeidspartneren Prodrive være ansvarlig for design, utvikling og ledelse for DBR9-programmet. DBR9 skal konkurrere i GT-klassen for sportsbiler, inkludert det verdensberømte 24-timersløpet i Le Mans.

Aston Martin tok sin første seier i FIA GT Championship i Bahrain 25. november 2005 med Aston Martin DBR9. Sjåførene var Christophe Bouchut og Antonio Garcia. De vant med 26 sekunder etter et tretimersløp. Dette var den første internasjonale seieren til teamet, men de har tidligere i september 2005 vunnet Le Mans Endurance Race ved Nurburgringen, Tyskland.

 Ford selger Aston Martin 
I mars 2007 ble det offentliggjort at Ford selger Aston Martin til en investorgruppe bestående av David Richards(racing), John Sinders og de to kuwaitiske investeringsselskapene Investment Dar og Adeem Investment Co. Ford vil fortsatt sitte igjen med en 15 % andel av Aston Martin-aksjene etter salget.

 Aston Martin og James Bond 
Produsentene av James Bond mente at Aston Martin hadde den essensielle britiske glamouren og Aston Martin har dermed vært James Bonds bil i en rekke filmer. En sølvgrå DB5 var hans firmabil i Goldfinger (1964) og Thunderball (1965). I GoldenEye (1995) og Tomorrow Never Dies (1997) hadde han samme bil som privatbil. I filmen Quantum of Solace (2008) er Aston Martin DBS med. Deretter var det en periode med Lotus, og James Bond dukket igjen opp med en Aston Martin i Living Daylights (1987) i en grå Volante. I Die Another Day hadde James Bond en Vanquish under sitt opphold på Island. James Bond kjørte to forskjellige Aston Martin modeller i Casino Royale fra 2006 (DB5 og DBS). I biljaktscenen i Quantum Of Solace bruker James Bond nok en gang en Aston Martin DBS som han også brukte i Casino Royale. I Skyfall brukte han en DB5, i Spectre har han en DB10 og får tilbake DB5en i slutten av filmen.

 Tidslinje 
 1913 – Bamford og Martin Limited etableres i London
 1914 – Aston Martin-navnet blir til etter suksessen i Aston Hill Climb-billøpet
 1915 – Første Aston Martin blir registrert
 1921 – Første konkurransebil blir lansert under navnet Aston Martin
 1922 – Aston Martin deltar for første gang i et billøp utenfor Storbritannia, Franske Grand Prix.
 1926 – Aston Martin Motors Limited blir etablert og starter opp produksjon i Feltham
 1928 – Aston Martin deltar for første gang i 24-timersløpet i Le Mans
 1937 – 140 biler blir produsert, det høyeste produksjonstallet før andre verdenskrig
 1947 – David Brown kjøper Aston Martin Motors Limited og Lagonda
 1948 – Aston Martin vinner 24-timers løpet i Spa. Aston Martin 2 liter settes i produksjon.
 1949 – To DB2-prototyper stiller til start i Le Mans
 1951 – DB2 kommer på første, andre og tredjeplass i 3 liters klassen i Le Mans
 1953 – DB2/4 settes i produksjon, Aston Martins første 2+2 seter.
 1954 – David Brown kjøper produksjonslokaler i Tickford Street, Newport Pagnell
 1955 – DB2/4 Mark II settes i produksjon
 1956 – Produksjonen av DBR1 racingbiler starter opp. Produksjonen varer i 3 år
 1957 – DB Mk III settes i produksjon
 1958 – DB4 settes i produksjon
 1959 – Aston Martin vinner World Sportscar Championship med DBR1, etterfulgt av seire i Nürburingen, Le Mans og RAC Tourist Trophy
 1963 – Roy Salvadori vinner løpet i Monza med en DB4GT
 1963 – DB5 settes i produksjon
 1964 – James Bond kjører DB5 i filmen Goldfinger
 1965 – DB6 settes i produksjon
 1969 – DBSV8 settes i produksjon
 1977 – V8 Vantage settes i produksjon
 1980 – Lagonda settes i produksjon
 1981 – Victor Gauntlett og Pace Petroleum kjøper Aston Martin
 1983 – Victor Gauntlett og Aston Martin blir støttet finansielt av en shippingfamilie
 1987 – Ford Motor Company kjøper 75 % av aksjene i Aston Martin
 1989 – AMR1 kommer på sjetteplass i verdensmesterskapet
 1990 – Virage settes i produksjon
 1993 – V8 Vantage settes i produksjon
 1994 – Ford Motor Company kjøper de resterende 25 % av aksjene i Aston Martin og blir eneeier
 1994 – DB7 settes i produksjon
 1996 – DB7 Volante settes i produksjon
 1999 – V8 Vantage Le Mans settes i produksjon
 1999 – DB7 Vantage settes i produksjon
 2001 – V12 Vanquish settes i produksjon
 2002 – Etter nærmere 15 år fornyer Aston Martin samarbeidet med italienske Zagato for å produsere et begrenset opplag av DB7 Zagato
 2003 – DB7 nummer 7 000 blir laget
 2003 – Fabrikken i Gaydon blir åpnet. Den første fabrikken bygget spesielt for Aston Martin
 2004 – DB9 settes i produksjon ved fabrikken i Gaydon
 2004 – V12 Vanquish S settes i produksjon
 2004 – DB9 Volante settes i produksjon
 2005 – Aston Martin gjør comback nummer to i racing
 2005 – V8 Vantage settes i produksjon
 2005 – Aston Martin tok sin første seier i FIA GT Championship i Bahrain 25. november 2005 med Aston Martin DBR9
 2010 – Aston Martin Rapide settes i produksjon. 
 2010 – Aston Martin Cygnet, Aston Martins første bybil settes i produksjon.

 Modeller 
miniatyr|Aston Martin Ulster 1937
miniatyr|Fra venstre: DB4 GT Zagato og DB5
miniatyr|DBS V8
miniatyr|En Aston Martin DB 7
miniatyr|DB AR1 roadster
miniatyr|V12 Vanquish
miniatyr|DB 9
miniatyr|Interiør, Aston Martin. Foto: Harry Wad
Aston Martin bruker ofte navnet Vantage på kraftfulle varianter, mens cabrioleter gjerne får navnet Volante

 GT-biler 
 1948–1950 Aston Martin DB1
 1950–1953 Aston Martin DB2
 1953–1957 Aston Martin DB2/4
 1957–1959 Aston Martin DB Mark III
 1958–1963 Aston Martin DB4
 1961–1963 Aston Martin DB4 GT Zagato
 1963–1965 Aston Martin DB5
 1965–1969 Aston Martin DB6
 1967–1972 Aston Martin DBS
 1969–1989 Aston Martin V8
 1993–2003 Aston Martin DB7
 1993–1999 Aston Martin DB7
 1999–2003 Aston Martin V12 Vantage
 2002–2004 Aston Martin DB AR1
 2004– Aston Martin DB9
 2005– Aston Martin V8 Vantage

 Superbiler 
 1977–1989 Aston Martin V8 Vantage
 1986–1990 Aston Martin V8 Zagato
 1989–2000 Aston Martin Virage
 1989–1996 Aston Martin Virage/Virage Volante
 1993–2000 Aston Martin Vantage
 1996–2000 Aston Martin V8 Coupe/V8 Volante
 2001– Aston Martin V12 Vanquish
 2004– Aston Martin V12 Vanquish S
 2006– Aston Martin DBS

 Andre 

 1961–1964 Lagonda Rapide
 1976–1989 Aston Martin Lagonda
 1980 Aston Martin Bulldog
 2010– Aston Martin Cygnet

 Racing 
 Aston Martin DB3
 Aston Martin DB3S
 Aston Martin DBR1
 Aston Martin DBR2
 Aston Martin DBR3
 Aston Martin DBR4
 Aston Martin DBR5
 Aston Martin DP212
 Aston Martin DP214
 Aston Martin DP215
 Lola - Aston Martin
 Aston Martin Nimrod (1981–1984)
 Aston Martin AMR1 (1989)
 Aston Martin DBR9 (2005–)
 Aston Martin DBRS9 (2005–)
 Referanser 

 Litteratur 
 Aston Martin. ISBN 1-4054-4332-4
 Jonathan Wood: ’’Aston Martin DB4, DB5 and DB6 – The Complete Story’’. ISBN 1-86126-330-9
 Paul Chudecki: ’’Aston Martin and Lagonda – A Collector's Guide’’. ISBN 0-947981-41-1

 Eksterne lenker 

 Aston Martin – Offisiell side
 Aston Martin Owners Club
 Aston Martin bildegalleri


Kategori:Britiske bilprodusenter
Kategori:Selskaper etablert i 1914
Kategori:1914 i Storbritannia